Qashqadaryo viloyati Yakkabog‘ tumanida Milioner ismli yigit yashaydi. U 1993 yilda tug‘ilgan. Buni isbotlovchi, Milioner ismli ushbu yigitning pasporti surati Facebook’dagi UzbekLife sahifasiga joylashtirilgan. Bungacha, O‘zbekistonning turli hududlarida tug‘ilgan bolalarga Ishani (Qashqadaryo), Messi (Farg‘ona), Ronaldo (Xorazm) kabi ismlar qo‘yilgani ma’lum bo‘lgandi. Shuningdek, O‘zbekistonning turli shaharlarida Bryus Li, Chingachguk, Maradona, Neymar, Devid Bekxem, Jumong kabilar uchraydi.